
La CGT guanya les eleccions a 
l'hospital Santa Tecla / Llevant 

Enguany ha estat el primer cop que la 
Confederació General del Treball presentava 
candidatura a l'hospital Santa Tecla/Llevant, 
amb una nova secció sindical constituïda fa 
pocs mesos. En les eleccions sindicals 
realitzades el passat 7 d'abril, la CGT vam 
aconseguir 7 dels 17 delegats que formen el 
Comitè d'Empresa. Des de la secció sindical, 
volem agrair la confiança dipositada per tots 
els companys i companyes, així com mostrar 
el nostre compromís de treball a l’hora de 
defensar els nostres drets com a 
treballadores i treballadors. 


Per a qui encara no ens conegui, la secció 
sindical de la CGT està formada per 7 
delegats del comitè i el delegat sindical: David 
Meseguer (zelador), Meritxell Benaiges 
(infermera de la 3 Q planta), Mayca Martínez 
(auxiliar d'infermeria de la 5 Q planta), Raimon 
Sorroche (infermer d'urgències), Emilio Solà 
(zelador), Edu Torné (auxiliar d'infermeria de 
la UCI), Judit López (infermera de la UCI) i 
Aitor Jaquel (zelador). 



Cal dir, que la nostra entrada al Comitè 
d'Empresa ha estat en una època difícil, ja 
que el fantasma de les retallades plana 
sobre el sistema sanitari públic. Les 
mesures que aplica el govern fan que molts 
centres estiguin acomiadant a personal, 
tanquen quiròfans, s'allarga les llistes 
d’espera, o es tanquen unitats hospitalàries, 
... Tot i els mal pronostic d'aquestes dures 
mesures que atempten contra el sistema 
sanitari, no ens faran recular davant les 
dificultats, continuarem lluitant per una 
veritable sanitat publica de qualitat i pels 
drets dels treballadors i treballadores del 
sector. 


Aprofitem per animar-vos a participar de les 
assemblees de treballadors que es 
realitzaran periòdicament, ja que és el mitjà 
més efectiu per expressar les vostres 
queixes, dubtes i propostes. 

Ens veiem pels passadissos!! 


Per qualsevol opinió, comentari 
o aclariment, 

Escriu-nos un e-mail: 

cgtsanitattgn@gmail.com 

O visita la nostra pàgina del facebook: 

CGT Santa Tecla Sanitat 




































Les retallades als Hospitals del 
Camp de Tarragona 

Actualment ens trobem en una situació de crisi 
que afecta durament els serveis públics, en 
concret els serveis sanitaris. 

Companys d’altres 
centres hospitalaris 
del Camp de 
Tarragona, ja estan 
patint les retallades 
en primera persona. 
Amb aquest article 
pretenem fer un 
breu resum de la 
situació actual dels 
tres hospitals del nostre entorn; l'Hospital Joan 
XXIII de Tarragona, l’Hospital Sant Joan de Reus, 
i l'Hospital Pius de Valls. 

Entre les retallades ja efectuades a l’Hospital 
Joan XXIII de Tarragona destaquen: el tancament 
de tres quiròfans de tarda i un de matí, algunes 
intervencions de maxil·lofacial han estat derivades 
a Barcelona, s’han tancat uns 34 llits de la 5a 
planta, s’han tancat 12 llits de maternitat, s’han 
tancat 4 llits de la UCI d'intermitjos, amb la 
conseqüència de que es necessita una infermera 
menys. A hores d'ara ja no s’ofereix aigua als 
pacients ingressats, s’ha prescindit del servei de 
barberia, s’ha suprimit la dieta de les mares que 
tenen fills ingressats i s’ha suprimit el reforç del 
zelador nocturn. 

A l’Hospital Pius de Valls, les retallades també 
han estat dures, amb: tres quiròfans tancats i el 
d’’urgències, han suprimit les consultes de 
ginecologia de la tarda, només es poden visitar 
per la tarda els pacients que tenen mútua i també 
han tancat més de 20 llits de cirurgia. 

A l’Hospital Sant Joan de Reus, les retallades es 
materialitzen en la no substitució de personal en 
determinats torns, tancament de part dels llits de 
cirurgia des de Setmana Santa, i contractació 
eventual tot i portar més de 4 anys a l’empresa. 

Com podeu comprovar les retallades al sistema 
sanitari ja són un fet tangible, i que afecta tan a 
treballadors com a usuaris. 

Agrairíem la vostra participació en els actes que 
s’estan realitzant per mostrar el rebuig a les 
retallades socials i laborals, com les 
manifestacions, tancades i les concentracions 
davant els recintes hospitalaris, entre altres. 


I el nostre 5%? 

El juny de l'any passat, en l'inici del marc de les 
retallades, els hospitals de la XHUP van decidir 
fer efectiva la reducció del 5% del sou dels seus 
treballadors. En aquell moment els sindicats 
conjuntament van realitzar una denúncia 
col·lectiva per declarar nul·la la reducció, ja que 
legalment només es podria realitzar una 
deducció del sou si l'empresa fos pública; i en el 
nostre cas, l'Hospital Santa Tecla/Llevant, es 
tracta d'una empresa privada d'ús públic. 

A l'espera d'una sentència per a aquesta 
denúncia, i preveient que serà una espera llarga, 
els assessors legals recomanen realitzar una 
denúncia individual, per al retorn del sou reduït, 
ja que si no es reclama la part reduïda (5%) en 
un període inferior a l'any, des que es fa efectiva 
la reducció, la irregularitat prescriu i l'empresa 
no té l'obligació de retornar l'import. 

Des de finals d'abril la secció sindical de la CGT 
a Santa Tecla/Llevant ha estat recollint la 
documentació dels treballadors que volien 
realitzar la seva denúncia individual, per a 
presentar-les totes juntes a finals d'aquest mes 
de juny. 

Però, el mes de juny hem tingut una petita 
sorpresa. Els assessors legals han comentat que 
es possible que en aquest mes de juliol surti la 
sentència de la denúncia col·lectiva. Aquest fet, 
pot beneficiar-nos, ja que si la sentència surt 
favorable als treballadors ens hauran de retornar 
l'import reduït, tal i com indica la clàusula 3 del 
pacte que va firmar l'antic comitè amb l'empresa; 
a més d'estalviar-nos les denúncies individuals. 

En previsió de que es dicti sentencia en breu, la 
secció sindical de la CGT ha decidit esperar una 
mica per preparar les denuncies individuals. S'ha 
deixat de marge fins a mitjans de juliol, si la 
sentència no sortís en aquestes dates, es 
procedirà a presentar als jutjats les denúncies 
individuals. 

En tots dos casos, us mantindrem informats. 












